b'\n_START_ARTICLE_\nJamarska oprema in varnost\n_START_SECTION_\nJamarska oprema\n_START_PARAGRAPH_\n\xc4\x8celada je potrebna zato, da se zavaruje glava pred udarci in padajo\xc4\x8dim kamenjem. Na \xc4\x8deladi je po navadi name\xc5\xa1\xc4\x8dena tudi jamarjeva primarna svetilka, predvsem zato, da so roke proste. Najbolj pogoste so led svetilke. Veliko jamarjev ima s sabo dve ali tri svetilke \xe2\x80\x93 ena je primarna, druge pa rezerva, \xc4\x8de glavna zataji. Pogosto je tudi druga svetilka montirana na \xc4\x8deladi, da se takoj uporabi, \xc4\x8de glavna zataji. Karbidne svetilke so starej\xc5\xa1i na\xc4\x8din osvetlitve, prevzet od rudarjev, \xc4\x8deprav jih mnogo jamarjev uporablja \xc5\xa1e danes._NEWLINE_Tipi obleke, ki se uporabljajo v podzemlju, se razlikujejo glede na jame, ki se raziskujejo in lokalne zna\xc4\x8dilnosti. V mrzlih jamah jamarji oble\xc4\x8dejo tople podkombinezone, ki ohranjajo toploto in izolacijo, tudi ko so mokri, recimo iz flisa in/ali iz umetnih materialov, vrhnji kombinezon pa je iz bolj trpe\xc5\xbenih materialov, recimo kordure in/ali iz vodoodpornega materiala (PVC). Tanj\xc5\xa1a obla\xc4\x8dila se oble\xc4\x8dejo za toplej\xc5\xa1e jame, \xc5\xa1e posebej, \xc4\x8de je jama suha. v tropskih jamah pa se nosi tanek kombinezon iz polipropilena, ki nudi nekaj za\xc5\xa1\xc4\x8dite pred drgnjenjem, hkrati pa je dokaj hladen. Mokre obleke se uporabljajo v \xc5\xa1e posebej mokrih jamah ali jamah, kjer te\xc4\x8de voda. Obutev mora biti trpe\xc5\xbena, v suhih jamah gojzarji, gumijasti \xc5\xa1kornji (pogosto z neoprenskimi nogavicami) pa v bolj mokrih jamah. Kolen\xc4\x8dniki in v\xc4\x8dasih komol\xc4\x8dniki se uporabljajo za za\xc5\xa1\xc4\x8dito sklepov, ko se je potrebno veliko plaziti. Glede na pogoje v jami se rokavice uporabljajo predvsem za za\xc5\xa1\xc4\x8dito, v\xc4\x8dasih pa tudi zaradi mraza. V nedotaknjenih obmo\xc4\x8dij se uporablja tudi \xc4\x8disto nadobleko in kirur\xc5\xa1ke rokavice za za\xc5\xa1\xc4\x8dito jame pred onesna\xc5\xbeevanjem. Vrvi se uporablja za spu\xc5\xa1\xc4\x8danje in plezanje iz brezen (tehnika enojne vrvi ali SRT) ali za varovanje. Vozli, ki se jih v jamarstvu najbolj pogosto uporablja, so osmica ali devetka, polbi\xc4\x8d, metulj\xc4\x8dek \xe2\x80\xa6 Za opremljanje jame z vrvjo se po navadi uporablja ekspanzijska sidra, svedrovce, zanke in vponke. V dolo\xc4\x8denih primerih se lahko jamarji odlo\xc4\x8dijo tudi za kovinske lestvice._NEWLINE_Poleg omenjene opreme jamarji s sabo pogosto nosijo zavoj\xc4\x8dek s prvo pomo\xc4\x8djo, opremo za primer nesre\xc4\x8de in hrano. Pogosto nosijo s sabo tudi vre\xc4\x8dke za urin in na dalj\xc5\xa1ih raziskovanjih tudi vre\xc4\x8dke za fekalije. Med \xc5\xa1e posebej dolgimi raziskovanji jamarji pogosto ostanejo kar v jami \xe2\x80\x93 nekateri po ve\xc4\x8d dni, v \xc5\xa1e posebej ekstremnih primerih celo tedne dolgo naenkrat. To se dogaja, ko se meri in raziskuje velike sisteme, v katerih bi bilo zelo neprakti\xc4\x8dno redno vra\xc4\x8dati se na povr\xc5\xa1je. Pri tako dolgih odpravah morajo imeti jamarji s sabo tudi hrano, spalne vre\xc4\x8de in posodo za kuhanje.\n_START_SECTION_\nVarnost\n_START_PARAGRAPH_\nJame so lahko nevarne. Podhladitev, padci, utopitev, padajo\xc4\x8de kamenje in fizi\xc4\x8dna iz\xc4\x8drpanost so glavne nevarnosti. Re\xc5\xa1evanje ljudi iz podzemlja je zelo zahtevno in \xc4\x8dasovno trajajo\xc4\x8de ter zahteva posebne ve\xc5\xa1\xc4\x8dine, vaje in opremo. Re\xc5\xa1evalna akcija pogosto zahteva trud ducata re\xc5\xa1evalcev (pogosto drugi dolgoletni jamarji, ki so sodelovali na kak\xc5\xa1nih re\xc5\xa1evalnih te\xc4\x8dajih, kot re\xc5\xa1evalci niso dovolj usposobljeni v jamskem okolju), re\xc5\xa1evalci pa lahko ogrozijo tudi sebe pri poskusu re\xc5\xa1evanja po\xc5\xa1kodovanega. Kljub temu jamarstvo ni nujno zelo tvegan \xc5\xa1port (\xc5\xa1e posebej, \xc4\x8de v jamah ni te\xc5\xbeavnih plezanj ali potopov). Pogosto je tudi v jamarstvu kakor v drugih \xc5\xa1portih klju\xc4\x8d varnosti v poznavanju svojih zmo\xc5\xbenosti. Varnostna tveganja v jamarstvu se lahko zmanj\xc5\xa1ajo z uporabo razli\xc4\x8dnih tehnik: Preveriti je potrebno, \xc4\x8de ni nevarnosti poplav med ekspedicijo. De\xc5\xbeevnica, ki zalije podzemne rove, lahko pride zelo hitro in prepre\xc4\x8di jamarjem izhod ali jih utopi. Takoj za padci je ta nevarnost najbolj pogosto usodna nesre\xc4\x8da v jamarstvu._NEWLINE_Ekipe morajo sestavljene iz ve\xc4\x8d jamarjev, najbolj\xc5\xa1e je, \xc4\x8de so \xc5\xa1tirje. \xc4\x8ce pride do po\xc5\xa1kodbe, en jamar ostane pri ponesre\xc4\x8dencu, druga dva pa gresta po pomo\xc4\x8d in si med potjo proti povr\xc5\xa1ju pomagata. Prijatelje, ki ne gredo v jamo, je potrebno obvestiti o predvidenem \xc4\x8dasu vrnitve iz jame. Po dolo\xc4\x8denem \xc4\x8dasu, \xc4\x8de se ne vrnejo, bodo oni organizirali iskalno ekipo (po navadi se pokli\xc4\x8de jamarje z izku\xc5\xa1njami v re\xc5\xa1evanju, kajti celo poklicni re\xc5\xa1evalci nimajo znanja in ve\xc5\xa1\xc4\x8din za re\xc5\xa1evanje v tako te\xc5\xbekih pogojih). Uporaba na \xc4\x8delado montiranih svetilk (zaradi prostih rok) z dodatnimi baterijskimi vlo\xc5\xbeki. Ameri\xc5\xa1ki jamarji priporo\xc4\x8dajo vsaj tri neodvisne svetilke po osebi, v Evropi sta obi\xc4\x8dajni dve. Trpe\xc5\xbena obla\xc4\x8dila in obutev so pomembni prav tako kot \xc4\x8delada, da prepre\xc4\x8dijo odrgnine, padce, po\xc5\xa1kodbo zaradi padajo\xc4\x8dih predmetov. Sinteti\xc4\x8dna vlakna in volna, ki se hitro su\xc5\xa1i, odbija vodo in greje, ko si moker, so bolj\xc5\xa1a kot bomba\xc5\xbena, ki zadr\xc5\xbeujejo vodo in pove\xc4\x8dujejo mo\xc5\xbenost podhladitve. Priporo\xc4\x8dljivo je imeti ve\xc4\x8d slojev obla\xc4\x8dil, ki se jih lahko sle\xc4\x8de (in spravi v torbo) ali oble\xc4\x8de po potrebi. V vodnih rovih se priporo\xc4\x8da tudi termo perilo ali mokra obleka, da se izognemo podhladitvi. Prehodi v jamah so iz razli\xc4\x8dnih zornih kotov videti razli\xc4\x8dno. V dolgih ali zapletenih jamah se lahko celo izku\xc5\xa1eni jamarji izgubijo. Da bi zmanj\xc5\xa1ali mo\xc5\xbenost izgubitve, si je potrebno zapomniti najbolj markantne detajle v jami, ko gremo mimo njih. Vsak \xc4\x8dlan jamarske ekipe je odgovoren, da si zapomni pot, kako priti iz jame. V dolo\xc4\x8denih jamah je dovoljeno na kak\xc5\xa1nih kri\xc5\xbei\xc5\xa1\xc4\x8dih pot tudi ozna\xc4\x8diti s kup\xc4\x8dkom kamenja (mo\xc5\xbeici) ali kako druga\xc4\x8de za\xc4\x8dasno ozna\xc4\x8diti pot, recimo s trakom. Pri vertikalnem jamarstvu uporabljamo ali lestvice ali tehniko enojne vrvi tam, kjer bi bilo prenevarno plezati prosto. Tehnika enojne vrvi pa je zahtevna in zahteva pravilen trening, preden se tega lotimo pod zemljo in zahteva dobro vzdr\xc5\xbeevano opremo. Dolo\xc4\x8dene vertikalne stopnje so namre\xc4\x8d lahko globoke tudi ve\xc4\x8d sto metrov (na primer jama Harwood Hole).'